

1η Ιουνίου 2020

**ΠΡΟΣΚΛΗΣΗ ΤΑΚΤΙΚΗΣ ΓΕΝΙΚΗΣ ΣΥΝΕΛΕΥΣΗΣ**

**ΓΙΑ ΤΗ ΔΙΕΞΑΓΩΓΗ ΕΚΛΟΓΩΝ ΔΣ ΣΔΑΔΕ**

Κατόπιν απόφασης του Διοικητικού Συμβουλίου που ελήφθη ομόφωνα στη συνεδρίαση της 29ης Μαΐου 2020 και σύμφωνα με το άρθρο 19 του καταστατικού του ΣΔΑΔΕ, καλούνται με την παρούσα τα Τακτικά Μέλη του Συνδέσμου Διοίκησης Ανθρώπινου Δυναμικού Ελλάδας σε Γενική Συνέλευση που θα πραγματοποιηθεί στο Κολλέγιο Αθηνών, στο χώρο της Λέσχης ΣΑΚΑ (Στεφάνου Δέλτα 15, Παλαιό Ψυχικό), τη Δευτέρα 15 Ιουνίου 2020 και ώρα 18:00, τηρουμένων των διαδικασιών που προβλέπει το καταστατικό με στόχο τη διεξαγωγή εκλογών για την ανάδειξη νέου ΔΣ.

Τα θέματα της Ημερησίας Διάταξης είναι τα εξής:

* **Εκλογή Προεδρείου Γενικής Συνέλευσης**
* **Οικονομικός απολογισμός και πεπραγμένων της περιόδου ευθύνης του απερχόμενου ΔΣ**
* **Συζήτηση (Υποβολή ερωτήσεων - Διευκρινίσεις)**
* **Έγκριση Απολογισμού**
* **Απαλλαγή μελών ΔΣ από πάσα ευθύνη**
* **Εκλογή Εφορευτικής Επιτροπής**
* **Αρχαιρεσίες για την εκλογή μελών ΔΣ, Εξελεγκτικής Επιτροπής και Διοικούσας Επιτροπής ΠΒΕ**

Σε περίπτωση που δεν θα υπάρξει απαρτία κατά τη συνέλευση της Δευτέρας 15 Ιουνίου 2020 και ώρα 18:00, η α’ Επαναληπτική Γενική Συνέλευση θα συγκληθεί τη Δευτέρα 22 Ιουνίου 2020**,** στον ίδιο χώρο και την ίδια ώρα.

Τέλος, στην περίπτωση που τη Δευτέρα 22 Ιουνίου 2020 δεν παραστεί το ένα τέταρτο (1/4) των οικονομικά τακτοποιημένων τακτικών μελών, θα συγκληθεί β’ Επαναληπτική Γενική Συνέλευση τη **Δευτέρα 29 Ιουνίου 2020** και **ώρα 18:00** στο **Κολλέγιο Αθηνών**, στο χώρο της **Λέσχης ΣΑΚΑ** (Στεφάνου Δέλτα 15, Παλαιό Ψυχικό).

Όσα από τα Τακτικά Μέλη επιθυμούν την εκλογή τους στο Διοικητικό Συμβούλιο, την Εξελεγκτική Επιτροπή και τη Διοικούσα Επιτροπή του Παραρτήματος Βορείου Ελλάδας, παρακαλούνται να προωθήσουν την υποψηφιότητά τους, αναγράφοντας συγκεκριμένα την επιλογή τους, σε ενσφράγιστο φάκελο με την ένδειξη **“ΥΠΟΨΗΦΙΟΤΗΤΑ”, χωρίς όνομα αποστολέα**, υπόψη του Προέδρου του ΔΣ κου Σωτήρη Σταματίου, με παραλήπτη: “ΣΔΑΔΕ, Καστοριάς 4, 153 44 Γέρακας” το αργότερο έως τις **12 Ιουνίου 2020** και ώρα **17:00** (είτε ταχυδρομικά είτε με επί τόπου παράδοση στα γραφεία του ΣΔΑΔΕ για τους υποψήφιους που διαμένουν στην Αττική).

Μετά την παρέλευση της ανωτέρω ημερομηνίας και ώρας ουδεμία υποψηφιότητα θα γίνει δεκτή.

Οι ενσφράγιστοι φάκελοι θα ανοιχθούν ενώπιον της ολομέλειας του ΔΣ του ΣΔΑΔΕ στις **12 Ιουνίου 2020 και ώρα 18:30,** οπότε και θα γίνει η γνωστοποίηση των υποψηφίων.

Οι υποψήφιοι παρακαλούνται να επισυνάψουν, παράλληλα με την υποψηφιότητα τους, περιληπτικό Βιογραφικό Σημείωμα.

Ειδικά για το παράρτημα Βορείου Ελλάδος η Γενική Συνέλευση θα πραγματοποιηθεί αντίστοιχα την ίδια ημέρα και ώρα σε χώρο που θα γνωστοποιηθεί στα μέλη του από τη Διοικούσα Επιτροπή του. Μετά την ψηφοφορία για την ανάδειξη του ΔΣ του Συνδέσμου τα μέλη του παραρτήματος θα εκλέξουν την τριμελή Διοικούσα Επιτροπή του παραρτήματος.

Εύλογο θεωρείται ότι σε περίπτωση μη ύπαρξης ενιαίας απαρτίας, η συνέλευση θα συγκληθεί και για τα μέλη του παραρτήματος τη Δευτέρα 22 Ιουνίου ή τη Δευτέρα 29 Ιουνίου 2020 αντίστοιχα στον ίδιο χώρο και ώρα.

Υπενθυμίζεται ότι:

***Σύμφωνα με το άρθρο 19, παρ. 1α (Συγκρότηση Συνέλευσης):***

Η Συνέλευση απαρτίζεται από τα Τακτικά Μέλη, που έχουν εκπληρώσει τις οικονομικές τους υποχρεώσεις προς τον ΣΔΑΔΕ.

***Σύμφωνα με το άρθρο 4, παρ. α (Μέλη):***

Τακτικά Μέλη μπορούν να είναι φυσικά πρόσωπα, τα οποία είναι είτε εν ενεργεία Διευθυντές Προσωπικού ή Διοικητικού, είτε Στελέχη του κλάδου Διοίκησης Προσωπικού, που έχουν συμπληρώσει κατά την υποβολή της αίτησης εισδοχής ετήσια τουλάχιστον προϋπηρεσία στον κλάδο και ασχολούνται σε Ιδιωτικές Επιχειρήσεις.

***Σύμφωνα με το άρθρο 19, παράγραφος 3γ (Λειτουργία Συνέλευσης):***

Κάθε μέλος του Συνδέσμου είναι δυνατόν να εκπροσωπείται στη Συνέλευση από άλλο μέλος με έγγραφη εξουσιοδότηση απευθυνόμενη προς τον Πρόεδρο της Συνέλευσης που κατατίθεται πριν από την έναρξη της Συνεδρίασης.

Ο εν λόγω εκπρόσωπος έχει στην Συνέλευση όλα τα κατά τον νόμο και το παρόν καταστατικό δικαιώματα του εκπροσωπούμενου ή όσα με την παραπάνω έγγραφη εξουσιοδότηση του παρέχει ο εκπροσωπούμενος.

Κάθε μέλος μπορεί να εκπροσωπεί μόνο ένα (1) έτερον μέλος στη Συνέλευση.

***Σύμφωνα με το άρθρο 19, παράγραφος 3ε (Λειτουργία Συνέλευσης):***

Η Συνέλευση βρίσκεται σε απαρτία, εφόσον τα νομίμως παριστάμενα ή εκπροσωπούμενα τακτικά μέλη είναι περισσότερα από τα απόντα μέλη, που έχουν δικαίωμα συμμετοχής στη Συνέλευση. Ως απαρτία λογίζεται το ενιαίο σύνολο των παρευρισκόμενων και οικονομικά τακτοποιημένων μελών του Συνδέσμου, ανεξαρτήτως τόπου συγκέντρωσης τους (Αθήνα - Θεσσαλονίκη).

Διαφορετικά, η Συνέλευση συνέρχεται πάλι στον ίδιο τόπο και χρόνο εντός δεκαπέντε (15) ημερών και ευρίσκεται σε απαρτία εφόσον παρίσταται το ένα τέταρτο (1/4) των οικονομικά τακτοποιημένων Τακτικών Μελών.

Η παρούσα επιστολή αποστέλλεται νομίμως μέσω ηλεκτρονικής αλληλογραφίας εμπρόθεσμα, σύμφωνα με το άρθρο 19 παράγραφος 3β του Καταστατικού.

Οικονομικά τακτοποιημένα για συμμετοχή στη Γενική Συνέλευση θεωρούνται τα μέλη που έχουν καταβάλει τις συνδρομές τους συμπεριλαμβανομένου και του έτους 2020.

Σε περίπτωση που δεν έχετε καταβάλει τη συνδρομή σας για το τρέχον ή και προηγούμενα έτη, παρακαλούμε όπως τακτοποιήσετε τις τυχόν εκκρεμότητες το αργότερο μέχρι τις 12 Ιουνίου 2020 μέσω κατάθεσης στον τραπεζικό λογαριασμό του Συνδέσμου Διοίκησης Ανθρώπινου Δυναμικού Ελλάδας - ALPHA BANK - IBAN: GR 5001401920192002002002781 ή τον τραπεζικό λογαριασμό του Παραρτήματος Βορείου Ελλάδος - ALPHA BANK - IBAN: GR7301401920192002320003093 αναφέροντας οπωσδήποτε το ονοματεπώνυμό σας ή της εταιρίας σας ως αιτιολογία.

Η Υπεύθυνη του Γραφείου, κα Bίλμα Σιελή είναι στη διάθεσή σας για οποιαδήποτε διευκρίνιση.

Για το Διοικητικό Συμβούλιο του ΣΔΑΔΕ

O Πρόεδρος

Σωτήρης Σταματίου